Rinoceront de Java

context: Els mascles marquen el seu territori amb piles de fems i orina. També sembla que utilitzen rascades fetes a terra amb les potes i arbres joves torts per comunicar-se. Els membres d'altres espècies de rinoceronts tenen el peculiar costum de defecar en enormes piles de fems i després fregar les potes posteriors als excrements. Els rinoceronts de Sumatra i de Java també defequen en piles, però no hi freguen les potes. Es creu que aquesta adaptació en el comportament té un motiu ecològic; als boscos humits de Java i Sumatra, aquest mètode podria no ser útil per escampar olors.[26]
qas: answers: text: amb piles de fems i orina
question: Com marquen el seu territori els mascles?

answers: text: fregar les potes posteriors als excrements
question: Quin costum tenen els membres d'altres espècies de rinoceronts?

answers: text: ecològic
question: Per quin motiu els rinoceronts de Sumatra i de Java no hi freguen les potes?

answers: text: rascades fetes a terra amb les potes i arbres joves torts
question: Què sembla que utilitzen per comunicar-se?

answers: text: als boscos humits de Java i Sumatra
question: On no podria ser útil el mètode per escampar olors?

context: Antigament, era el més estès dels rinoceronts asiàtics; el rinoceront de Java s'estenia des de les illes d'Indonèsia fins a l'Índia i la Xina, passant pel sud-est d'Àsia. Actualment, l'espècie es troba en perill crític; només se'n coneixen dues poblacions salvatges i cap en captivitat. És, possiblement, el gran mamífer més rar del planeta.[3] Una població de no més de 40 exemplars viu al Parc Nacional d'Ujung Kulon, a l'illa de Java (Indonèsia) i una petita població, que el 2007 fou estimada a un màxim de vuit exemplars, sobreviu al Parc Nacional de Cat Tien, al Vietnam. El declivi del rinoceront de Java s'atribueix principalment a la caça furtiva, principalment per les seves banyes, que tenen un gran valor en la medicina tradicional xinesa i al mercat negre s'arriben a vendre fins a 30.000 $ per quilogram.[3] La pèrdua d'hàbitat al sud-est asiàtic, especialment com a resultat de guerres com ara la guerra del Vietnam, també ha contribuït al declivi de l'espècie i n'ha obstaculitzat la recuperació.[4] L'àmbit de distribució actual es troba dins de dues àrees protegides, però els rinoceronts encara estan amenaçats pels caçadors furtius, les malalties i una pèrdua de diversitat genètica que provoca una depressió endogàmica. No se'n conserva cap exemplar en captivitat.
qas: answers: text: en perill crític
question: Com està l'espècie actualment?

answers: text: no més de 40
question: Quants exemplars viuen al Parc Nacional d'Ujung Kulon?

answers: text: a la caça furtiva
question: A què s'atribueix el declivi del rinoceront de Java?

answers: text: les seves banyes
question: Què n'obtenen?

answers: text: fins a 30.000 $
question: Quan pot arribar a costar un quilogram de banya de rinoceront?

context: La causa principal del declivi constant del rinoceront de Java ha sigut la caça furtiva per les seves banyes, un problema que afecta totes les espècies de rinoceronts. Els rinoceronts han estat un bé comercial a la Xina des de fa més de dos mil·lennis, on es creu que tenen propietats curatives en la medicina tradicional xinesa. Històricament, s'utilitzava la seva pell per fer armadures pels soldats xinesos i algunes tribus del Vietnam creien que la pell podia fer-se servir per produir un antídot pel verí de les serps.[27] Com que la distribució del rinoceront cobreix moltes zones pobres, ha sigut difícil convèncer els habitants perquè no matin aquest animal aparentment inútil que podrien vendre per una gran quantitat de diners.[23] Quan la Convenció sobre el Comerç Internacional d'Espècies Amenaçades de Fauna i Flora Salvatges entrà en vigor el 1975, el rinoceront de Java fou posat sota la protecció total de l'Apèndix I: tot comerç internacional de rinoceronts de Java o productes derivats d'ells és il·legal.[28] Estudis del mercat negre de banyes de rinoceronts han determinat que les banyes de rinoceronts asiàtics es venen a un preu de fins a $30.000 per quilogram, el triple del valor de les banyes dels rinoceronts africans.[3]
qas: answers: text: la caça furtiva
question: Quina és la causa principal del declivi constant del rinoceront de Java?

answers: text: es creu que tenen propietats curatives
question: Per què son valorats a Xina?

answers: text: armadures
question: Què en feien de la seva pell els xinesos?

answers: text: 1975
question: Quin any va entrar en vigor la Convenció sobre el Comerç Internacional d'Espècies Amenaçades de Fauna i Flora Salvatges?

answers: text: produir un antídot pel verí de les serps
question: Què creien que podien fer amb la seva pell els vietnamites?

context: El rinoceront de Java és molt més silenciós que el de Sumatra; se n'han registrat molt poques vocalitzacions. Els rinoceronts adults no tenen cap predador conegut a part dels humans. Són tímids, particularment al Vietnam i es retiren als boscos espessos quan senten humans a prop. Tot i que és una característica valuosa des del punt de vista de la supervivència, fa que els rinoceronts siguin difícils d'estudiar.[4] Tanmateix, si els humans s'hi acosten massa, el rinoceront de Java esdevé agressiu i ataca, clavant les incisives del maxil·lar inferior mentre fa força cap amunt amb el cap.[26] El seu comportament relativament antisocial podria ser una adaptació recent a les pressions sobre les poblacions; les proves històriques suggereixen que, com els altres rinoceronts, antigament aquesta espècie era més gregària.[10]
qas: answers: text: El rinoceront de Java
question: Quin rinoceront és més silenciós?

answers: text: ataca
question: Què fa el rinoceront de Java si els humans s'hi acosten massa?

answers: text: es retiren als boscos espessos
question: Què fan quan senten humans a prop?

answers: text: gregària
question: Com era antigament aquesta espècie?

context: La pèrdua d'hàbitat a causa de l'agricultura també ha contribuït al seu declivi, tot i que aquest ja no és un factor tan significatiu, car el rinoceront només viu en dos parcs sota protecció nacional. La deterioració dels hàbitats ha obstaculitzat la recuperació de les poblacions de rinoceronts que havien estat víctimes de la caça furtiva. Fins i tot amb tots els esforços que es fan per protegir-lo, les previsions de supervivència del rinoceront són dolentes. Com que les poblacions estan limitades a dues àrees petites, són molt vulnerables a les malalties i als problemes de consanguinitat. Els geneticistes de la conservació estimen que caldria una població de cent rinoceronts per preservar la diversitat genètica de l'espècie.[21]
qas: answers: text: La pèrdua d'hàbitat
question: Què ha contribuït al seu declivi?

answers: text: en dos parcs sota protecció nacional
question: On viu el rinoceront?

answers: text: a les malalties i als problemes de consanguinitat
question: A què son vulnerables?

answers: text: cent rinoceronts
question: Quants rinoceronts caldria per preservar la diversitat genètica de l'espècie?

answers: text: la recuperació de les poblacions de rinoceronts
question: Què ha obstaculitzat la deterioració dels hàbitats?